
Therapeutic Diary in Bibliotherapy 

Abstract: 

The authors deal with the wtiting of therapeutic diaties as part of clinical, developmental and 
preventive bibliotherapy. They inform about proven biological, psychological and social effects, 
examples of successful use in medical and pedagogical practice, basic principles, rules and 
conditions of wtiting, possible risks as well as the tasks of professionals accompanying individuals 
to such kind of therapy. They present bibliotherapy within the field of therapeutic pedagogy, 
which with a focus on helping a person in somatic, mental and social functions, in the 
improvement of guality of life and integration of the individual into society, has an essential role 
and importance. They desctibe theiť own expetience with the application of therapeutic diaties as 
a tool for personal and professional growth of the university students prepating to work in the 
helping profession of therapeutic pedagogue during a period of predominantly on-line distance 
learning application for society-wide anti-epidemiological tegulations. The collected and 


retrospectively analyzed feedback from the students showed that therapeutic diaties are also an 
effective preventive method for coping in difficult life situations when the possibility of physícal 
verbal shating of expetiences with another person is limited, difficult, unavailable or may not be 
appropriate. The article points out the importance of promotion of therapeutic diaties for 
pedagogical and health professionals as a tool for processing emotionally stressful situations and 
expetiences not only in children and adults with a focus on supporting their healthy development 
and life but also as a potential tool of one"s psychohygiene in connection with the performance 
of their profession. 

Terapeutický denník v biblioterapii 


Abstrakt: 

Autorky sa v článku zaoberajú písaním terapeutických denníkov ako súčasti klinickej, vývinovej a 
preventívnej biblioterapie. Informujú o preukázaných biologických, psychologických a sociálnych 
účinkoch, o príkladoch úspešného uplatnenia v pedagogickej i zdravotníckej praxi, základných 
zásadách, pravidlách a podmienkach písania, možných tizikách ako aj o úlohách profesionála 
sprevádzajúceho jednotlivca rámci bibliotetapie. Predstavujú biblioterapiu v rámci odboru 
liečebnej pedagogiky, ktorá so zameraním na pomoc človeku pri somatických, psychických a 
sociálnych funkciách, pri zvyšovaní kvality života a začlenenia jednotlivca do spoločnosti, má 
podstatnú úlohu a význam. Popisujú vlastnú skúsenosť s uplatnením terapeutických denníkov 
ako nástroja osobnostného a profesionálneho rastu u študentov univerzity pripravujúcich sa na 
prácu v pomáhajúcej profesii liečebného pedagóga počas obdobia prevažne on-line dištančného 
vzdelávania pre prijaté celospoločenské protiepidemiologické opatrenia. Zozbierané a 
retrospektívne analyzované spätné väzby študentov ukázali, že pri terapeutických denníkoch ide 
aj o účinnú preventívnu metódu na zvládanie náročných životných situácií, keď je možnosť 


fyzického verbálneho zdieľania významných zážitkov s inou osobou limitovaná, sťažená, 
nedostupná alebo by nemusela byť vhodná. Článok poukazuje na význam propagácie 
terapeutických denníkov u pedagogických a zdravotníckych pracovníkov ako nástroja na 
spracovanie emočne záťažových situácií a zážitkov nielen u detí a dospelých so zameraním na 
podporu ich zdravého vývinu a života, ale aj ako potenciálneho nástroja vlastnej psychohygieny 
v súvislosti s výkonom ich profesie. 


Kľúčové slová: 
terapeutický denník, receptívne a expresívne metódy biblioterapie, expresívne písanie, klinická, 
vývinová a preventívna biblioterapia, úloha profesionála v terapeutickom procese písania. 


Úvod 

Cieľavedomé uplatňovanie terapeutických účinkov čítania a písania je 
pravdepodobne rovnako tak staré ako história rôznych systémov písma. Veľké 
diela — eposy rôznych národov a prehistorická poézia, liečivé piesne a čítanie textov 
od našich vzdialených predkov sú s nami dodnes, pretože sú integrálnou súčasť ou 
našej literárnej aj hudobnej kultúry a folklóru. 

Písanie denníkov máme najčastejšie spojené s pubettálnym a adolescentným 
obdobím života človeka. Vplyvom prirodzených výrazných a nerovnomerných 
biologických zmien dochádza v tomto vývinovom období aj ku zmenám v 
psychickej oblasti. Zvýšená emocionálna vnímavosť, prehlbovanie citového života, 
zvýraznená híbka a intenzita prežívania, živšia predstavivosť a hľadanie a rozvoj 
vlastnej identity ako prirodzené javy v tomto vývinovom období prirodzene vedú aj 
k zvýšenému záujmu o umenie, transcendentálne, snahu o básnické a iné umelecké 
sebavyjadrenie, ako aj o vedenie denníkov ako jednej z možností na zvládnutie 
prebiehajúcich zmien. Denník však môže rovnako dobre pomáhať aj v iných 
vývinových obdobiach človeka, rovnako v dospelosti, ako aj v detstve. 

Existujú rôzne druhy denníkov. Faktografické, ktoré sa sústreďujú na strohý 
popis vonkajších udalostí, fakty a heslá s jednoduchým cieľom ich iba zachytiť 
alebo popísať. Ďalej sú denníky spomienkové, ktorých cieľom je zachytenie a 
pripomenutie významných osobných alebo rodinných udalostí, prípadne 
významných udalostí určitej skupiny osôb alebo organizácie (rovesníckej skupiny, 
triedy, školy, klubu a podobne), ktoré často mávajú podobu kroniky. Existujú 
denníky motivačné, určené na zaznamenávanie stanovených cieľov spravidla 
výkonového charakteru a pokrokov v nich. Existujú denníky, ktoré zachytávajú 
informácie, ktoré pre nás majú istú hodnotu, za čo sme vďační a čo sa podarilo. 


Existujú denníky čitateľské na zachytávanie zaujímavých citátov, výpiskov z kníh. A 


existujú tiež denníky terapentické, ktorých účelom je zachytenie najsúkromnejších individuálnych 
myšlienok, pocitov, emrócií, túžob, významov a snov jednotlivca. 

Písanie terapeutických denníkov v terapeutickej praxi historicky začínalo 
zapisovaním snov. Rovnako ako krásna literatúra prostredníctvom jazyka, tak aj sny 
prostredníctvom obrazov, komunikujú metaforické významy, ktoré môžu byť 
individuálne veľmi významné. Prvé denníky v klinickej praxi využívali 
psychoanalytickí psychoterapeuti. Pacienti si do nich zaznamenávali svoje sny a na 
stretnutiach potom o nich spoločne s terapeutom diskutovali. Sprostredkovane teda 
slúžili ako bohatý terapeutický materiál. Využitie denníkov na monitorovanie 
správania a neskôr aj pocitov a myšlienok, je však hlboko zakorenené v tradícii 
behaviorálnej terapie. Denníky v támci klinickej psychológie preto nie 
prekvapujúco spopularizovali práve behaviotálni terapeuti (Thiele a kol., 2020). 

V tomto článku prinášame pohľad na možnosti vedenia terapeutických 
denníkov na riešenie aktuálnych problémov v akomkoľvek vekovom období s 


osobitným s podporou liečebného pedagóga. 


1. Liečebnopedagogicky orientovaná biblioterapia 

Pojem bibľioterapia je známy prevažne v spojitosti s medicínou, ako metóda v 
psychoterapii, ktorá sa využíva najmä pri práci s psychiatrickými pacientmi. 
Biblioterapia má úzke prepojenie aj s inými vednými odbormi (psychológia, 
pedagogika, sociológia, liečebná pedagogika, špeciálna pedagogika, literárne umenie, 
knihoveda, ...). 

H. Hartlová, a P. Hartl, definovali biblioterapiu ako metódu využívajúcu 
liečebné alebo podporné účinky čítania (Hartlová a Hartl, 2009). M. Howie 
vymedzil klinickú a vývinovú biblioterapiu. Klinickú biblioterapiu chápe ako 
metódu intervencie, pomoci poskytovanej pacientom s vážnym emocionálnymi 
alebo behaviorálnymi ťažkosťami (Howie, 1988). Vývinovú biblioterapiu považuje 
za podpornú metódu pri riešení krízových situácií, napomáhajúcu sebarozvoju 
jednotlivca, ktorá slúži na uspokojovanie jeho životných potrieb. P. Svoboda 
popisuje biblioterapiu ako psychosomatickú, psychorelaxačnú, edukačnú, ako 
tvorivé písanie, písanie denníka, naratívnu, lyrickú, polyestetickú a virtuálnu 
(Svoboda, 1988). 

Biblioterapim v biečebnej pedagogike chápeme ako cieľavedomé, systematické 
liečebnovýchovné pôsobenie jednotlivými zložkami literárneho prejau u ohrozených, 
chorých, narušených, zdravotne znevýhodnených jednotlivcov. Biblioterapia ako 
metóda komunikatívneho charakteru má podnecujúci vplyv na verbálny prejav klientov a 


môže slúžiť ako intertakčný činiteľ, stimulátor emocionálneho, etického a 


sociálneho vývinu. Bib/ioterapentická intervencia môže u človeka v zložitej životnej 
situácii sprostredkovať vhľad do jeho problémov, možností ich tiešenia 
a životných perspektív (Majzlanová, 2018, s. 193). 

Z. hľadiska prístupu ku klientovi rozoznávame k/inickú, edukatívno — humanistickú a 
behaviorálnu  bibľioterapiu. Klinická bibľioterapia sa chápe ako metóda intervencie, 
pomoci, poskytovanej pacientom so psychickými a emocionálnymi problémami, v 
pedagogicko-psychologických poradniach, v zariadeniach ústavného typu pre 
postihnutých jednotlivcov, kde je biblioterapia indikovaná ako podporná terapia 
popri farmakologickej liečbe a psychoterapii. Tzv. edukatívno — bumanistická 
bibľioterapia slúži ako intervenčný program v školách, v detských domovoch, 
v domovoch dôchodcov, liečebnovýchovných zariadeniach, v 
špeciálnopedagogických poradniach, v kluboch a organizáciách v rámci 
občianskych združení a nadácií. Behaviorálna bibltoterapia sa uplatňuje v ambulanciách 
a centrách pre liečbu drogových závislosti, v nápravnovýchovných zariadeniach, 
pre osoby vo výkone trestu, v diagnostických centrách pre deti a mládež 
(Majzlanová, 2017, s. 6). 

Pri biblioterapii zameranej na jednotlivca hovoríme o individuálnej bibľioterapii. 
Uplatňujeme ju vtedy, keď klient nie je pripravený pôsobiť v skupine alebo si 
riešenie jeho problému vyžaduje osobitný prístup. Skupinová forma biblioterapie 
pôsobí ako motivačný a aktivačný činiteľ pri práci s klientom, vytvára priaznivé 
podmienky na prekonanie emocionálnej izolácie, navodzuje snahu vzájomného 
porozumenia. Hromadná forma bibľioterapie je veľmi zriedkavá a väčšinou sa 
kombinuje so skupinovou alebo individuálnou formou biblioterapie. Uskutočňuje 
sa napríklad prostredníctvom rozhlasu v danom zariadení pri vysielaní literárneho 
diela. Jednotlivé formy biblioterapie sa kombinujú. Počas hromadnej alebo 
skupinovej formy bibliotetapie môže niektorý z klientov po čase potrebovať 
individuálny kontakt s terapeutom a naopak, klient v individuálne forme 
biblioterapie sa môže po určitom čase zaradiť do skupiny (Pilarčíková-Hýblová, 
1997, s. 24: Rothschild, 2007). 

V rámci cieľov sa u klientov zameriavame sa nadviazanie kontaktov, odreagovanie 
napätia, rozvoj zdravého sebavedomia, sebarealizácie, spolupráce, rozvoj tvorivosti 
a predstavivosti, poskytovanie zážitku úspešnosti, vzbudenie či prehlbenie záujmov, rozvíjanie 
komunikácie, schopnosti náhľadu na svoju sitnáciu, hodnoty, problémy, odpútanie sa od 
problémov. V liečebnopedagogicky otientovanej biblioterapii si stanovujeme s/obálne 
ciele, ktoré vyplývajú z aktuálnych problémov u klienta v oblasti správania a 
prežívania (u detí napríklad impulzívne správanie, problémy s adaptáciou na nové 


prostredie a pod., u dospelých klientov s emocionálnymi problémami pri zvládaní 


sťažených životných situácií, ako je vážne ochorenie, posttraumatické stavy). V 
rámci uvedených cieľov sa zameriavame na sebapoznávanie, získavanie nových 
informácií a skúseností, ktoré v mnohých prípadoch majú pozitívny vplyv na 
správanie, prežívanie a vytváranie nových postojov. Pri konkrétnejších cieľoch sa 
zameriavame sa plnenie čiastkových úloh pomocou funkcií literárneho textu, na 
základe cieleného výberu literárnych žánrov a pod. Pri zikrocieľoch ide o 
identifikáciu konkrétnych prístupov, ktoré uplatňujeme pri dosahovaní záverečného 
cieľa (Majzlanová, 2017, s. 8). 

Zameriavame sa v nej na pochopenie, porozumenie a prijatie životnej situácie, 
v ktorej sa človek nachádza, nájdenie zdrojov zvládania, poskytnutie modelov 
správania, sprostredkovanie nádeje a nových životných kompetencií, pozitívneho 
emocionálneho a estetického zážitku, vedenie k hlbšiemu zmyslu a pozitívnym 
životným hodnotám v rozšírenom holistickom bio-psycho-socio-spitituálnom 
koncepte ponímania zdravia človeka prostredníctvom literárnych diel (Majzlanová, 
2018). 

Predmet biblioterapia — sa okrem arteterapie, dramatoterapie, ergoterapie, 
muzikoterapie, psychomotortickej terapie a terapie hrou - vyučuje na Katedre 
liečebnej pedagogiky Pedagogickej fakulty Univerzity Komenského od roku 1994. 
Študenti študijného programu liečebná pedagogika absolvujú 4 semestre teoretickej 
a praktickej výučby z bibliotetapie ako súčasť celkového počtu 5000 hodín 


univetzitného štúdia v odbore liečebnej pedagogiky. 


2. Terapeutické denníky ako súčasť expresívnej metódy biblioterapie 
V bibľioterapii už tradične rozlišujeme receptívnu a expresívnu metódu bibľioterapie. Pri 
receptívnej metóde bibľioterapie ide hlavne o terapeuticko-výchovné a preventívne 
výchovné využívanie: 

1) počúvania prednášaného alebo predčítaného literárneho diela alebo, 

2) samostatného čítania literárneho diela. 

Pri expresívnej metóde bibľioterapie ide o terapeuticko-výchovné a preventívne 
výchovné uplatňovanie: 

1) aktívneho umeleckého — prednesn/tecitácie alebo — rozprávania príbehov, 
rozprávok, básní, atď.: 

2) písania ako takého až aktívnej literárnej tvorby vždy v rámci vopred 
identifikovaných terapeuticko-výchovných cieľov (Kottbová a kol., 2019). 
Súčasť ou každej biblioterapie je rozhovor, dialóg, vysvetľovanie, skupinová 

diskusia, alebo iná forma interakcie s terapeutom, ktorej primárnym cieľom je 


poskytovanie spätnej väzby, facilitácia, podpora a sprevádzanie procesu poznávania. 


Pri uplatnení receptívnej metódy biblioterapie technikou čítania — uplatňujeme 
čítanie reťazové, spoločné, sólové, čítanie vo dvojici a predčítavanie textu. Z 
pohľadu funkčnosti rozoznávame čítanie informačné, kritické a tvorivé. Cieľom 
informačného čítania je zoznámiť čitateľa s daným textom a získať nové informácie. 
Pri kritickom čítaní je klienti vyjadrujú k textu svoje vlastné stanovisko, názor. Tento 
prístup sa ukázal ako vhodný najmä u detí v pubertálnom veku a u niektorých 
dospelých klientov. Tvorivé čtanie je príležitosťou pre klienta dokončiť dej 
literárneho textu inak, zmeniť zvrat deja a podobne a tým sa konfrontovať so 
svojou životnou situáciou (Obert, 1986). 

Pokiaľ ide o expresívnu metódu biblioterapie súčasní autori zaraďujú 
terapentické denníky medzi tradičné a známe metódy expresívnej bibľioterapie (Svoboda, 2013, 
s. 47, Majzlanová, 2017, s. 32, Kováčová a Valešová-Malecová, 2018, s. 11), ku 
ktorým sa okrem písania terapeutických denníkov zataďuje aj rozprávanie 
príbehov, recitácia alebo umelecký prednes uplatňovaný na základe vopred 
identifikovaných terapeuticko-výchovných cieľov. Patrí sem aj písanie listov — 
literárnemu hrdinovi, autorovi diela, sebe alebo inej dôležitej osobe, tvorivé písanie 
— teda tvorba kratších alebo dlhších umeleckých literárnych útvarov — parémií, 
poézie, prózy alebo divadelných hier, písanie výpiskov citátov z literárnych diel 
alebo zaznamenávanie zatiaľ písomne nezachytených slovesných umeleckých diel, 
písanie čitateľských ohlasov a čitateľských denníkov, tvorba textových alebo 
textovo-obrazových koláží, komixov a podobne (Majzlanová, 2017: Svoboda, 2013, 
Majzlanová, 2005). Ide o všetky také činnosti, kde je recipient vedený k aktívnemu 
spracúvaniu materiálu slovesného charakteru. 

V zahraničnej odbotnej literatúre! sa písanie terapeutických denníkov zahfňa 
do skupiny podporných prístupov označovaných súhrnne „expressive writting“ a hoci 
vo svojej podstate každé písanie je expresívne (vždy je zámerom pisateľa niečo — žo 
express — vyjadriť, v tomto prípade slovne), týmto slovom sa v porovnaní s inými 
prístupmi (ako napríklad „creative writing“) označuje, že nejde iba tak o akékoľvek 
slovné vyjadrovanie alebo popisovanie — racionálne alebo reportážne faktografické 
alebo iné obdobné — ale hlavne a v prvom rade o (seba)odhaľovanie, vyjadrovanie a 
popisovanie vlastných pocitov, emócií, túžob, myšlienok, významov a hodnôt. 

V literárnom umení bývame niekedy svedkami pretavenia pôvodne 
súkromných a dôverných zápiskov, poznámok a úvah vedených v podobe 


denníkov do neskoršej podoby literárnych diel. Za všetky spomeňme celosvetovo 


! Pozn. aut.: Viď napríklad vyhľadávacie kľúčové slová v medzinárodnej odbornej medicínskej databáze 
PubMed. 


najznámejší publikovaný denník s rovnakým názvom autorky aj diela Denník Anny 
Frankovej, ktorý mal najskôr vo svojej podstate podobu terapeutického denníka a 
neskôr ho — na základe publikovanej verejnej výzvy dánskeho Slobodného rádia 
Oranje vysielajúceho z Veľkej Británie aby občania poskytli svoje denníky pre 
povojnovú zbierku na historické účely — Anna Franková začala prepisovať do 
podoby knihy (Shemesh, 2016). 

Na zabezpečenie skutočne terapeutickej povahy denníka je však potrebné 
jednoznačne rešpektovať zásadu, že Zerapentický denník nie je určený na čítanie nikomu 
inému ako jeho pisateľovi (Rainwater, 1993, s. 91). Preto je na dôverný privátny 
charakter terapeutického denníka potrebné klásť od samého začiatku náležitú 
pozornosť. Vysvetliť klientovi dôvody takéhoto zamerania vrátane jeho 
priebežného vedenia k uskutočneniu všetkých potrebných a nevyhnutných krokov 
a opatrení na ochranu denníka pred nechceným oboznámením sa s jeho obsahom 
zo strany inej osoby (Pennebaker, 2013, s. 12-13). Aj keď by to malo byť za cenu 
zaobstarania trezora s kódom, do ktorého bude denník vložený, aby bol chtánený. 
To samozrejme, nevylučuje možnosť neskoršieho spracovania zápiskov z 
terapeutického denníka do umeleckej literárnej podoby, ak by si to osoba neskôr 
takto priala. Avšak umelecký literárny zámer nemá byť v popredí. 

Pre naplnenie terapeutických zámerov je preto v prvom rade zo strany 
sprevádzajúceho profesionála potrebné osobu inštruovať a podporovať v 
zabezpečení takých podmienok, aby pri písaní denníka mohol byť pisateľ 
maximálne úprimný, slobodný a otvorený hľavne sám pred sebou aj vo veľmi intímnych 
záležitostiach. Hľavne v takých, o ktorých sa môže inak sám domnievať, že o nich z 
rôznych dôvodov — či už sú dané výchovou, kultúrou, teligióznym pozadím alebo v 
celoživotnom procese inak zvnútornenými presvedčeniami alebo hodnotami — 
nemôže alebo nie je vhodné hovoriť, alebo že by očakávaná reakcia inej osoby, s ktorou 
by obsahy boli komunikované mohla byť málo podporná, respektíve by dokonca 
mohla predstavovať riziko ďalšej záťaže, keď by osobu mohla za jej zážitky alebo 
postoje k im začať odsudzovať (Pennebaker, 2013, s. 12, 15). 

Porma, miesto a čas sú taktiež veľmi dúležité, pretože už tie reprezentujú 
individuálne významy. Podľa odborníkov je vhodné osobe sprostredkovať 
nasledovné inštrukcie (voľne upravené podľa J.A. Rainwater, [.W. Pennebacker,) 
(Rainwater, 1993, Pennebaker, 2013): 

e. Vyhľadajte doma, kúpte alebo vyrobte si pekný zápisník! Dajte si záležať, aby 
sa Vám páčila jeho farba, vyhovovala jeho veľkosť, atď. Ak vám to vyhovuje, 


môžete písať aj na voľné listy papieta. 


Pokiaľ nemáte fyzické obmedzenia, uprednostnite pero a papier - píšte rukou! 
Aj keď je k dispozícii množstvo technických pomôcok - diktafóny, počítače 
príp. iné, písanie na papier máva omnoho osobnejší a emocionálnejší význam 
ako ťukanie písmen na klávesnici alebo displeji. 

Nájdite si pokojné, príjemné miesto, kde máte súkromie — v parku, doma v 
izbe, v knižnici — skrátka kde vás nikto nebude rušiť. 

Vytvorte si rituál písania — zoberte si obľúbené pero, prineste si obľúbenú 
šálku. 

Záznamy si datujte — deň, mesiac, denná doba, rok, miesto. 

Nájdite si vhodnú dobu na písanie, ktorá ám osobne najviac vyhovuje: Môže 
to byť skoro ráno, keď ste ešte nevstali z postele, čo vám možno umožní 
všimnúť si a zapísať aj sny, alebo budete potrebovať sa najskôr osprchovať a 
najesť, aby ste si vyjasnili myšlienky pred ich napísaním. Väčšine ľudí však 
vyhovuje písanie na konci pracovného dňa, kedy už je väčšina povinností 
súvisiacich s prácou alebo chodom domácnosti zabezpečených. Možno že 
vám však bude vyhovovať iná časť dňa, dovoľte si aj v tomto slobodu 
vyskúšať rôzne možnosti. Dôležité však je, aby ste mali k dispozícii ešte 
nejaký voľný čas na spracovanie myšlienok po napísaní. 

Píšte v 1. osobe jednotného čísla! Píšte súvisle bez prerušovania. 

Zapisujte si myšlienky, obrazy, ľudí, zvuky /hudbu, vône, miesta, mená, názvy, 
výtoky, citáty, básne, emócie, pocity, zážitky, skúsenosti, významy, sľuby, 
presvedčenia, túžby, priania, rozhodnutia, sny... čokoľvek, čo na Vás silno zapásobí 
(ako napríklad: Keď vám: niekto veľmi „ublíži“. A — ako ste k tomu prípadne prispeli 
sami. Keď ste nahnevaní. Keď ste smutní. Keď sa niečoho obávate. Keď sa niečomn 
vyhýbate. Keď potrebujete preskúmať svoj vzťah R niekomu alebo niečomu. Keď potrebujete 
preskúmať, príbadne zmeniť nejaké svoje staré presvedčenie. Keď sa zamilujete. A do čo 
najväčších detailov. atď.). 

Píšte najmenej 15 minút a najmenej 4-5 dní — nemusia ísť súvisle za sebou! 

Môžete písať raz denne, týždenne, mesačne - nemalo by to však byť ďalšie 
„mal by som“. 

Snažte sa zapísať ťo najviac pocitov, každý jednotlivý deťail, avšak hlavne čo najviac 
dôležitých detailov. Skúste to čo najvýstižnejšie popísať. 

Môžete si denník dopíňať o výtoky, kresby, rôzne matetiály, fotografie, 
môžete experimentovať s poéziou, atď., ktoré sitnáciu vystihujú. 

Ak aj máte pocit, že nemáte myšlienky, pocity, nápady, iba ak pozorujte a niečo 
sa iste objaví. 


Pokojne píšte o tom istom znova, ak potrebujete! 


e Ako niečom nechcete písať, nemusíte: píšte o niečom inom. 

e — Nezaoberajte sa pravopisom a opravovaním gramatických chýb! 

e Dajte si zakaždým čas na myslienky „po napísaní“. Aspoň 10 minút. Porovnajte, 
ako sa ste sa cítili pred a ako sa cítite po napísaní. V čom je to iné? 

e Ak sa bezprostredne po písaní cítite horšie — v malom percente prípadov je to 
normálna reakcia — avšak ak dlhodobejšie pretrvávajú napríklad depresívne 
alebo sebadeštruktívne myšlienky, alebo sa vyskytuje nejaké iné nežiadúce 
alebo zaťažujúce správanie, potrebujete s niekým hovoriť a je čas na 
vyhľadanie a kontaktovanie odborníka. 

e Po čase pre myšlienky „po napísaní“ nezabudnite denník odložiť na bezpečné 
miesto, kde k nemu nebude mať prístup nikto iný. 

. Nebojte sa vracať a čítať si, čo ste zapísali. Skúste vnímať, či je téma/ situácia stále 
aktuálna, alebo sa Vám ju podarilo vyriešiť. Čo sa zmenilo, ako? Čo sa Vám 
podarilo? Ako sa to udialo? 

e Ak potrebujete, môžete sa po dopísaní celého denníka rozhodnúť denník 
odložiť, ale môžete sa rozhodnúť ho neskôr aj roztrhať alebo spáliť. O tejto 
záležitosti sa však nikdy nerozhodujte v hneve. 

Písanie terapeutického denníka je spôsobom starania sa o seba. Je to miesto a 
čas pre seba, na týchle odreagovanie, odventilovanie, oslabenie sily negatívnych 
pocitov a vysporiadanie sa s nimi, na orientáciu v prelomových vývinových 
situáciách alebo ťažkých životných obdobiach. Umožňuje komunikáciu vtedy, keď 
práve nie je alebo nemôže byť niekto podporný fyzicky nablízku. Sebapozorovanie 
s písaním súvisiace umožňuje jednak odbúžanie sa od emočne zaťažujúcich obsahov — ich 
odloženie na papier, čo by sa dalo prirovnať k „písaniu pre útechu“, ako aj posilňovanie 
obohacujúcich obsahov ako akési ich „opakované zhmotnenie“, čo by sa dalo prirovnať 
k „písaniu z prebytku“ (Rainwater, 1993, s. 97). 

Písanie takéhoto denníka má vytvoriť podmienky pre získanie náhľadu buď 
bezprostredne po napísaní, alebo po neskoršom prečítaní pisateľom a uvedomenie 
si významu. Priestor pre „strávenie života“, zamyslenie, meditáciu, porozumenie 
sebe samému, lepšie zvládnutie problémov, vytvorenie hodnotového tebríčka, 
posilnenie sebadôvery a sebaúcty, zistenie vlastnej voľby alebo preferencií, zmeny 
uhla pohľadu/ perspektívy v konečnom dôsledku vedie k dosahovaniu plnšieho 
uvedomenia a na základe toho zodpovedného a zámerného rozhodovania a 
prevzatia plnej zodpovednosti za seba, zlepšovaniu zdravia ako aj lepšiemu bytiu a 
kvalite života. 

Rovnako ako pri zapisovaní silných zážitkov a pocitov do terapeutického 


denníka, tak aj prípadnom zapisovaní snov či už do tohto alebo iného zápisníka, je 

dôležité oddeliť fázu produkcie od hodnotenia. Odporúča sa všímať si krajinu, ľudí, 
predmety — spájajúce, nezvyčajné, tajomné, silné, kontrastné predmety, slovné 
hračky, hry čísel, ktoré sa vo sne vyskytli. Pocity po prebudení, farby. Je potrebné si tiež 
všímať, čo v sne chýba. Aká je vo sne správa pre ďalší rozvoj? Je vhodné túto 
správu zredukovať na pár slov. Odporúča sa zaoberať sa tým, čo možno s 
odkazom /odporúčaním urobiť po jeho uvedomení po prebudení. Nadväzne je 
možné experimentovanie s kontextom, dokončením sna pomocou otázok ako 
napríklad. Ako by tento sen prirodzene skončil, keby nebol prerušený? Akých 
spojencov alebo pomôcky by ste si mohli, ak treba do sna privolať / pritiahnuť na 
pomoc? Čo by mohlo byť inak? Ak nemáte sny, aký sen by sa Vám mohol snívať? 
Ako sa cítite? Čo ste sa z toho naučili? (Rainwater, 1993, s. 113). 

Okrem uvedených sa v odbornej praxi vyskytujú aj denníky výskumné, ktoré sa v 
biblioterapii píšu na prianie výskumníka a majú prinášať informácie o skúsenosti 
klienta s priebehom liečby ako spätnú väzbu na uskutočňovaný terapeutický proces. 
Klient môže byť identifikovaný, alebo môžu byť výskumné denníky písané aj 
anonymne s tým, že osoba je uzrozumená, že terapeut bude ako výskumník tieto 


záznamy čítať. 


3. Úlohy odborníka pri sprevádzaní klienta v procese písania terapeutického 
denníka 

Jednoznačnou výhodou písania terapeutických denníkov je skutočnosť, že 
pacient môže z ich vedenia profitovať aj v čase, keď terapeut nie je fyzicky 
prítomný. Ak je terapeutický denník použitý ako 4/avná technika expresívnej metódy 
biblioterapie, má potenciál znižovať tlak na frekvenciu osobných stretnutí 
založených na verbálnom spracovaní zaťažujúcich životných obsahov v priamom 
kontakte v rámci terapeutického vzťahu s terapeutom. Ak je terapeutický denník 
použitý ako doplnok alebo rozšírenie už uskutočňovanej farmakologickej alebo inej 
nefarmakologickej liečby, prípadne diagnostiky alebo prevencie, má potenciál 
posilniť účinok všetkých ostatných aplikovaných terapeutických intervencií. 

Uvedené môže byť čiastočne dobrou správou nielen pre pacientov, ale aj pre 
terapeutov v súvislosti so zabezpečením potrebného objemu a kvality zdravotnej 
starostlivosti pre zvýšené očakávania na zdravotnícke systémy z dôvodu postupne 
celosvetového predlžovania strednej dížky života a celkového starnutia 
obyvateľstva v jednotlivých krajinách, ďalej pre stúpajúcu incidenciu a prevalenciu 
ochorení a výskyt komorbidít pri súčasnom zboršovaní dosťupnosti potrebných 


zdravotníckych služieb pre limitované personálne, materiálno-technické, finančné a 

iné kapacity potrebné na zabezpečenie kvalitnej zdravotnej starostlivosti a ochrany 
a podpory zdravia (Kotrbová a kol., 2019). 

V profesionálne vedenej biblioterapii má mať osoba k dispozícii možnosť 
proces písania, zaznamenané obsahy alebo potenciálne s písaním súvisiace 
problémy a otázky priebežne konzultovať a niektoré dôležité záležitosti ešte prípadne 
aj vo verbálnej rovine spracovať v kontakte a v spolupráci s terapeuticky vyškoleným 
pracovníkom. Môže to byť lekár, sestra, klinický alebo poradenský psychológ, 
liečebný pedagóg, klinický logopéd, prípadne iný odborník so vzdelaním na úrovni 
porovnateľnej s vysokoškolským vzdelaním II. stupňa (magisterské, doktorské), 
ktorý počas vysokoškolského štúdia alebo nadväzujúceho ďalšieho profesionálneho 
vzdelávania zameraného na takúto prácu absolvoval potrebné vzdelávanie z oblasti 
medicíny — najmä anatómie a fyziológie, neurobiológie a neuropsychológie, ďalej z 
oblasti psychoterapie a samozrejme z oblasti bib/ioterapie v teoreticky a hlbšie prakticky 
orientovanom dlhodobom súvislom odbornom vzdelávaní a výcviku. 

Konzultácie s odborníkom majú okrem vhodného profesionálne vedeného 
dodatočného spracovania emočne zaťažujúcich zážitkov priebežne zapisovaných 
do terapeutického denníka, tiež v osobnom kontakte zabezpečiť zabránenie 
breanalyzovávaniu tej istej záležitosti bez nachádzania akéhokoľvek tiešenia, 
neproduktívnemn písaniu o tej istej veci znova a znova bez nadobúdania potrebného 
vhľadu, porozumenia a nachádzania východiska a napomôcť prípadnej korekcii v stratégii 
písania, ak je to potrebné (Pennebaker, 2013, s. 14). 

Úlohou liečebného pedagóga je v prvom rade byť bezpečnou osobou pre zdieľanie 
obsahu denníka a pocitov, problémov, vhľadov a iných skúseností pri jeho písaní, 
sprievodcom v prehlbovaní sebarozvoja a sebapoznania: 
katalyzátorom /podpornou osobou pri dodatočnom spracovaní obsahov, ktoré 
zostali nespracované alebo nepovšimnuté, pomocníkom pri formulovaní cieľov 
osobnostného tozvoja/terapeutických cieľov, definovaní priorít, škálovaní ich 
významu (na začiatku, počas a po uskutočnení zmeny): iniciátorom rozširovania 
poznania a kalibrácie zmeny napríklad otázkami „Čo ste si všimli nové?“, „V čom 
je sto né, „Čo by ste ešte potrebovali?“, podporovateľom pretámcovania, 


formulácie nového pohľadu a perspektívy ako aj ukotvenia zmeny. 


4. Zdokumentované biologické, psychologické a sociálne účinky písania 
terapeutických denníkov 
V súčasnosti sa terapeutické denníky používajú nielen ako metóda 
psychoterapeutickej práce na psychiatrických a psychoterapeutických oddeleniach 


alebo ambulanciách nemocníc — teda nielen pri liečbe duševných ochorení (vrátane 

liečby alkoholizmu a iných látkových alebo nelátkových závislostí, ktoré sa tiež 
nachádzajú medzi diagnózami patriacimi do oblasti psychiatrie), pri liečbe traumy 
(Pennebacker, 2004), ako aj v širšej klinickej praxi — ako napríklad pri liečbe astmy a 
reumatiodnej artritídy (Indroop, 2019), liečbe bolesti (Thiele a kol., 2020), liečbe 
onkologických ochorení (Moor a kol., 2020), kardiovaskulárnych ochorení 
(Manzoni a kol., 2011), ale napríklad aj pre redukcii úzkosti a stresu v súvislosti s 
tehotenstvom (Ouian a kol., 2020). Na rovnaký účel možno terapeutické denníky 
uplatniť aj v liečebnej pedagogike pri riešení zaťažujúcich životných situácií u detí a 
dospelých alebo pri ich vedení k nadobúdaniu nových životných kompetencií. 

Zdokumentované výskumy informujú nielen o už dávnejšie známych 
merateľných psychologických účinkoch vedenia terapeutických denníkov (Pennebacker, 
2004, Pennebaker, 2013), ako sú okamžité a dlhodobé zmeny nálady, zníženie 
stresu, pocitov úzkosti, depresie, negativity, odmietania, hostility až agresivity, 
namiesto ktorých nastupujú pocity úľavy, zlepšenia, otvorenosť k prežívaniu 
pocitov šťastia, hlbšie poznanie, uvedomenie a múdrosť. Tieto sa prejavujú aj v 
správaní a sociálnych vzťahoch ako celkové upokojenie, otvorenosť, priateľskosť, 
šťastie a zvýšená akceptácia druhých, v dôsledku čoho možno pozorovať zlepšenie 
prospechu v škole, zlepšenie pamäti, lepšiu kvalitu sociálnych alebo pracovných 
vzťahov, zlepšené procesy rozhodovania. 

Odborné literárne zdroje informujú však aj o merateľných bio/ogických účinkoch 
(Indroop, 2019: Pennebacker, 2004, Pennebaker, 2013), ku ktorým patrí zlepšená 
činnosť imunitného systému (či už reprezentovaná zvýšením celkového počtu 
životaschopných okysličených červených krviniek alebo zvýšením počtu T- 
lymfocytov dôležitých pri boji s baktériami alebo vírusmi), zlepšenie funkčnej 
kapacity pľúc u pacientov s astmou, zníženie bolesti u osôb s reumatoidnou 
artritídou, zlepšenie spánkového cyklu u osôb s rakovinou, zníženie hodnôt 
krvného tlaku u relatívne zdravých osôb, zníženie svalovej tenzie a potenia u osôb s 
vysokým krvným tlakom a podobne. 

Ukazuje sa, že možnosti využitia terapeutických denníkov ako metódy 
podporujúcej ozdravný proces pacientov v osťaťných kľinických disciplínach ako je 
pediatria, neurológia, klinická onkológia, kardiológia, geriatria, rehabilitácia, 
paliatívna medicína atď. V krátkodobej alebo dlhodobej zdravotnej starostlivosti o 
pacientov, sú limitované iba otvorenosťou a pripravenosťou zdravotníckeho 
personálu túto metódu začať používať. A to bez ohľadu na to, či ide o podporu 


zdravia v rámci stanovenej lekárskej diagnózy podľa MKCH“ alebo (iba) v rámci 


Z Pozn.aut.: MKCH — Medzinárodná klasifikácia chorôb. 

funkčnej poruchy, ktorá sa ešte zatiaľ nemusela vždy prejaviť poškodením zdravia 

na somatickej úrovni v zmysle klasifikácie MKF.? 

Americký psychológ James W. Pennebaket, ktorý pôsobí ako profesor na 
Univerzite v Austine v Texase a ktorý už viac ako 20 tokov používa metódu, pri 
ktorej od človeka nechce nič viac iba to, aby položil pero na papiet a písal, považuje 
sa za priekopníka v oblasti expresívneho písania a ktorý je aj autorom niekoľkých 
kníh venovaných tejto téme (Brož, 2012), popisuje skutočne pozoruhodné výsledky 
z vlastných výskumov. 

V prvej zo spomínaných štúdií (publikovanej v roku 1986), ktorú realizoval 
počas 4 rokov s 3 testovanými skupinami študentov: 

1) ktorí si zapisovali emočne silné zážitky: 

2) ktorí mali popisovať priebeh udalostí bez zaoberania sa emóciami: 

3) ktorí si nepísali žiadne denné záznamy zistil, že v skupinách študentov, ktoré 
sa zaoberali svojím emočným svetom, navštevovali lekára pre rôzne ochorenia 
(respiračné, infekcie, bolesť hlavy a podobne) o 43% zenej často ako študenti 
zaoberajúci sa záznamami bez zaznamenávania emócií (Pennebacker, 2004, s. 
6). 

V druhej ním realizovanej štúdii, ktorej sa zúčastnili osoby s identifikovanou 
traumou z detstva, ktorá sa udiala do ich 17 tokov veku ako sú strata domova, 
sexuálne traumy všetkých druhov, smrť blízkej osoby, prírodné katastrofy, rozvod 
rodičov, fyzické zneužívanie a podobne (n—157), o ktorej nemali možnosť hovoriť alebo 
písať, navštevovali svojho všeobecného lekára pre rôzne ochorenia 2x častejšie ako 
osoby z kontrolnej skupiny bez traumy z detstva (n—310) a 0,5x časťejše ako osoby s 
traumou z detstva (n—165), ktoré ale o nej mali možnosť hovoriť alebo písať 
(Pennebacker, 2004, s. 4-3). 

V novšom vydaní tej istej publikácie z roku 2013 (Pennebaker, 2013, s. 9-10) 
autor popisuje aj výsledky projektu z roku 1994 s mužmi stredného veku, ktorí boli 
neočakávane prepustení z ich zamestnania v oblasti hi-tech technológií potom, ako 
pre rovnakú spoločnosť pracovali viac ako 15 rokov. Prvá skupina osôb písala o 
svojich najhlbších emóciách a myšlienkach týkajúcich sa straty zamestnania, 
kontrolná skupina písala o tom, ako trávi svoj čas. Po 8 mesiacoch písania — si 52/ 
z osôb z prvej skupiny zaoberajúcej sa najhlbšími emočnými emočné zážitkami a 
myšlienkami prostredníctvom písania našlo nové zamestnanie v porovnaní len s 
20% osôb z druhej skupiny, ktoré sa zaoberali popisom ako počas dňa strávili svoj 


čas a to pri rovnakom počte realizovaných pracovných pohovorov. Počas projektu 


? Pozn. aut.: MKF — Medzinárodná klasifikácia funkčnej schopnosti, dizability a zdravia. 

bolo zistené, že osoby z kontrolnej skupiny prejavovali počas pohovorov toľko 
nepriateľstva, že osoby, ktoré s nimi viedli rozhovor, s nimi nechceli ako so 
spolupracovníkmi pracovať. Písanie denníkov, v ktorých sa mohli zaoberať 
emóciami, pomohlo osobám z prvej skupiny poslať negatívne zážitky do minulosti 
a transformovať ich a zmenilo ich to na osoby s otvorenou mysľou a akceptujúcim 
prístupom k ostatným dospelým. Možno teda konštatovať, že písanie denníkov 


malo aj sociálne účinky. 


5. Výsledky uplatnenia prieskumu v liečebnopedagogickej praxi 

Povzbudení výsledkami štúdií a projektu vyššie uvedeného autora a majúc na 
pamäti, že písanie terapeutického denníka je vhodné použiť nielen ako: 

a) — metódu k/nickej biblioterapie na zvládanie ochorení, funkčných porúch, 
zdravotných postihnutí, ohrození zdravia a životných problémov súvisiacich 
so sťaženými životnými okolnosťami spôsobených zdravotným ohrozením, 
ochorením, postihnutím alebo funkčnou poruchou zdravia, alebo 

b) metódu vývinovej biblioterapie zameranú na zabezpečenie primeraného 
zvládania životných úloh a problémov patriacich k danej vývinovej etape 
(Majzlanová, 2018, Svoboda, 2013: Kováčová a kol. 2018) a ktorú okrem 
vyššie vymenovaných zdravotníckych pracovníkov môžu úspešne vykonávať 
aj špeciálni pedagógovia, poradenskí a školskí psychológovia, poradcovia, 
učitelia, vychovávatelia, sociálni pracovníci, prípadne knihovníci s príslušným 
vyššie popísaným vzdelaním na kvalifikované vykonávanie biblioterapie, a/e v 
rámci prevencie aj ako 

c) — metódu osobnostného rastu a psychohygieny (Černá, 2019) 
sme v letnom semestri akademického roka 2019/2020 ponúkli možnosť vedenia 
terapeutických denníkov skupinám študentom študijného programu liečebná 
pedagogika Pedagogickej fakulty Univerzity Komenského v Bratislave na 
prehíbenie sebauvedomenia a zlepšovanie sebaregulácie a zároveň ako možnosť 
podpory ich osobnostného a odborného profesionálneho ftastu. Kontinuálne 
prehlbovanie uvedomenia a sebaregulácie sú celoživotným nevyhnutným 
predpokladom dobrého výkonu práce v pomáhajúcich profesiách, medzi ktoré 
patrí aj povolanie liečebného pedagóga. 

Celkove tri skupiny študentov v rôznych ročníkoch denného a externého 
štúdia študijného programu liečebnej pedagogiky (n—47) obdržali na začiatku 
letného semestra na vyučovaní predmetu biblioterapia zadanie založiť a začať si 
viesť terapeutický denník pri dodržaní zásad, pravidiel a podmienok, ktoré 


popisujeme vyššie v kapitole 2. spracované písomne do podoby powetpointovej 

prezentácie. Na konci semestra mali študenti vyučujúcej zaslať fotografiu 
obalu/prvej strany denníka a písomne vypracovanú spätnú väzbu v rozsahu 
strojom písanej jednej strany A4, ako sa im pri vedení denníka datilo, čo zistili, 
všimli si alebo uvedomili, aké mali problémy, prípadne čo iné by ešte v súvislosti s 
vedením takéhoto typu denníka potrebovali vedieť alebo zdieľať, alebo čo by ešte 
potrebovali. Študentom bola pri zadaní ponúknutá možnosť počas celého obdobia 
písania denníka v prípade potreby kontaktovať vyučujúceho vrátane individuálnej 
konzultácie k jeho vedeniu. 

Zhodou okolností bolo uvedené zadanie aplikované práve na začiatku 
obdobia zavedenia celospoločenských protiepidemiologických opatrení na ochranu 
pred vírusom Covid-19 vo februári 2020. Na zamedzenie šírenia vírusu bol 
obmedzený pohyb osôb na celom území Slovenska a vyučovanie sa odrazu začalo 
uskutočňovať dištančne. S odporúčanými postupmi pre pedagógov poskytovať 
vyučovanie on-line s využitím počítačových technolócií. 

Zo zozbieraných spätných väzieb od študentov vyplynuli rôzne odozvy, z 
ktorých 2/3 (n—30) by sme mohli označiť ako výrazne pozitívne ako napríklad: 


2.c 


„denník mi pomohol sa nezblázniť “, „našla som si miesto a čas pre seba a mám sa 


2.c 


komu vyrozprávať“, „pomohlo mi to nájsť negatívne pocity pod povrchom a 
vidieť samu seba z novej perspektívy“, „začala som vnímať viac vecí“, „pomáha mi 
to“, „nadchlo ma to“, „zatiaľ nepozorujem účinok, ale príjemné“, „pomohlo mi to 
zvládnuť konflikt v rodine“, „najprv som nechcela, ale potom ma to začalo tešiť“, 
„potvrdzujem, že to písanie fakt pomáha“, „zostala som s postihnutým dieťaťom 
sama doma, zaviedla som si ho, potom aj moja dcéra a pomáha“, „som sama doma 
s deťmi a pomáha“, „používam denník aj súkromne, aj vo svojej práci s deťmi na 
onkologickom oddelení a odporúčam“. 

Niektorí študenti potrebovali viac času na začatie z dôvodu problémov so 
zabezpečením ochrany denníka pred neželaným prečítaním zo strany inej osoby 
(n—10). Niektorí uvádzali, že si denník už aj predtým viedli a prestali, alebo si 
denník už viedli a stále vedú (n—12), ale nové zadanie im pomohlo to skúsiť trocha 
inak, čo popisovali ako napríklad „dostala som nové podnety“, „nevedela som ako 
znova začať a teraz konečne prišiel ten impulz“, „najprv som nechcela, bolo to 
depresívne, ale potom ma to bavilo“, „radšej kreslím ako píšem, ale vyskúšala som 
a ok“, „veľmi som nechcela písať, ale napokon som začala, až ma to začalo baviť, 


2.. 


budem pokračovať“, „predtým som si denník písala na písacom stroji, teraz som 
skúsila ručne a je to ľahšie“, „začala som si denník písať minulý rok kvôli 


problémom na odbornej praxi, párkrát mi v ich zvládaní denník veľmi pomohol“. 

Iba v 4 prípadoch bola zaznamenaná odozva, ktorú by sme mohli označiť za 
relatívne a to zdôrazňujeme — skutočne iba relatívne — negatívnu: „začala som, ale 
nebudem pokračovať, lebo radšej kreslím alebo lepím obrázky“, „písala som si 


2.c 


elektronický denník, ale nebudem pokračovať, radšej začnem kresliť“, „nechcelo sa 
mi to písať samej, tak sme si s priateľom zaviedli spoločnú kroniku a to už potom 
bolo pekné“, „písala som si denníky a už ma nudia, tak som skúsila video denník, 
ale potom keď som sa videla, začala som plakať a strácať sa v pocitoch“. 

U niektorých študentov teda došlo k odklonu od pôvodného zadania, čo je 
však možné plne akceptovať, keďže v rámci osobnostného rozvoja je plne 
adekvátne a vhodné podporovať schopnosť naučiť sa samého seba plne 
akceptovať. Je potrebné zdôrazniť, že pri písaní terapeutických denníkov nie je nič 
nesprávne (Rainwater, 1993, s. 92) — vrátane slobody v kombinovaní rôznych 
foriem zaznamenávania alebo spracúvania najvnútornejších súkromných pocitov 
(písanie, kreslenie, vpisovanie citátov, básní, lepenie fotografií, atď.) alebo slobody 
v písaní gramatických chýb počas vedenia záznamov. 

Pokiaľ ide o poslednú z citovaných odoziev, tu by sme opätovne radi dali do 
pozornosti ponuku možnosti verbalizovať a získať spätnú väzbu v kontakte s 
kvalifikovaným a skúsenejším odborníkom, ktorý má poznatky z oblasti medicíny, 
psychoterapie a biblioterapie, ako sme to už spomenuli vyššie — čo so 
zaznamenaným a ako to prípadne ďalej spracovať z novej perspektívy. Viacerí 
autori pri zaplavení pocitmi u pacientov alebo klientov, ktoré sa tzv. cyklia v 
procese písania a z ktorých akoby na prvý pohľad nie z problému východisko, ako 
napríklad pri posttraumatickej stresovej poruche, ponúkajú možnosť 
kontinuálneho prerušovania negatívneho zážitku pozitívnymi pocitmi, odloženia 
zážitku na filmové plátno a pustenia „filmu pospiatky“, čím sa znižuje jeho emočný 
náboj (Conor a Seymour, 1998, s. 53, Levin a Fredeticková, 2002, s. 171, 
Rothschild, 2007: Psychická prvá pomoc, 2008) alebo spracovania alebo popísania 
situácie z inej perspektívy, ako napríklad v 3 osobe jednotného čísla, čo pomáha 
zvládnuť náhle návaly emócií (Pennebaker, 2013, s. 101). 

Na margo pozitívnych odoziev k písaniu terapeutického denníka, ako sme ich 
reprodukovali vyššie — je možno zaujímavé ešte poznamenať, že počas 
protiepidemiologických opatrení na ochranu pre Covid-19 bola v apríli 2020 na 
prevenciu duševných ochorení, domáceho násilia a samovrážd zriadenia Krízová 
linka prvej pomoci Covid-19 pre mladých, ktorá okrem mailového a chatového 
kontaktu umožňovala aj telefonické a video kontakty s odborníkmi. Počas doby 
trvania projektu bolo na tejto linke mladým ľuďom poskytnutých 40 880 
poradenských a krízových komunikácií (Prvá psychologická pomoc, 2020). 

Aj keď čo do kvantity sme iste len menšou mierou — ale čo do individuálneho 
významu dúfame dôležitou, aspoň trochu prispeli k uľahčeniu zvládania 
náročnejších životných situácií, v ktorých sa študenti ocitli v súvislosti s náhlou 
zmenou celospoločenských podmienok. Zozbierané a retrospektívne analyzované 
spatné väzby od študentov o vedení terapeutického denníka ukázali, že pri 
terapeutických denníkoch ide aj o účinnú preventívnu metódu na zvládanie 
náročných životných situácií. 

Charakteristickým znakom liečebnej pedagogiky však je nielen individuálna 
starostlivosť o osobu s nejakým životným problémom, ale napríklad v rámci 
včasnej intervencie aj súvisiaca starostlivosť o rodinu dieťaťa, prípadne o iné 
dôležité vzťahy jednotlivca v šitšom prostredí školy alebo komunity ako o 
prostredie a vzťahy podporujúce jeho rast a vývin. lde o tzv. viacdinenzionálny 
brísťup, ktorý okrem podpory konkrétnej osoby nachádzajúcej sa v sťaženej životnej 
situácii nefarmakologickými prostriedkami liečebnopedagogických intervencií 
zahfňa aj úpravy v prostredí so súčasnou podporou rodinných príslušníkov alebo 
iných dôležitých vzťažných osôb osoby, prípadne učiteľov a vychovávateľov. V 
prípade, že o dospelého, ide o podporu a posilňovanie vzťahov v inom obdobnom 
prostredí. Posledné výskumy ukazujú, že multidimenzionálna zdravotná 
starostlivosť zahfňajúca a okrem pacienta podporujúca aj jeho najbližšie okolie 
prináša celkove lepšie výsledky v jeho uzdravovaní a prospievaní (Kovácsová a kol., 
2020). 

Rovnaký princíp platí aj pri použití terapeutického denníka. K jeho vedeniu 
pre vyššie popísané preukázané biologické, psychologické a sociálne účinky môžu 
byť vedení nielen samotní pacienti s onkologickým alebo Alzheimerovým 
ochorením, ale aj ich príbuzní a iné osoby, ktoré sa starajú o ich opateru. Rovnako 
môže byť prínosné viesť si terapeutický denník pre deti zo sociálne 
znevýhodneného rodinného prostredia (neúplné rodiny, ekonomické problémy, 
výchovné probléty...) ako aj ďalších môže profesionálny odborník — lekár, sestra, 
psychológ, liečebný pedagóg, logopéd, učiteľ, vychovávateľ, sociálny pracovník, 
knihovník, atď. motivovať a sprevádzať vo vedení terapeutického denníka, 
prostredníctvom ktorého môže spracovať a zvládnuť mnohé potenciálne 
dlhodobo emočne zaťažujúce životné udalosti. Uvedené odporúčanie sme síce v 
našom zadaní so študentami netealizovali, ale aj tak sme dostali spätnú väzbu, že v 
písaní terapeutického denníka boli potom priamo študentom povzbudzovaní aj 
rodinní príslušníci a toto zadanie by sa mohlo stať súčasťou nejakého obdobného 


zadania v blízkej budúcnosti. 

Diskusa a záver 

V biblioterapii zohráva osobitne významnú úlohu, aby sa príbeh dotýkal osobne 
dôležitej — aktuálne významnej témy pacienta s vysokým motivačným nábojom, oslovoval jeho 
túžby a želania s možnosťou vyhľadania pozitívnych perspektív. Terapeutický denník takúto 
možnosť ponúka. Terapia, výchova alebo prevencia sa prakticky vždy nejakým 
spôsobom dotýka identity konkrétneho človeka. Dobre spracované pôvodne 
zaťažujúce obsahy spravidla ponúkajú odpovede na tieto otázky: Kto som? Kam 
patrím? Kam smerujem? Aký to má význam? Významnou časťou profesionálne 
vedeného terapeutického pôsobenia je, ako sme už vyššie spomenuli — možnosť 
zdieľania pokroku, ktorý vytvára priestor pre posilnenie ozdravných účinkov, 
napríklad aj tým, že sa využije prelínanie biblioterapeutických metód a techník s 
metódami a technikami z iných umeleckých „art-terapií“ ako sú muzikoterapia, 
arteterapia, dramatoterapia, terapia pohybom (vrátane tanečnej terapie), alebo s 
terapiou hrou, ergoterapiou, atď. 

Keďže písanie samozrejme nie je jedinou možnosť ou úplného sebavyjadrenia 
sa, niektorí jednotlivci lepšie profitujú z neverbálneho vyjadrovania emócií 
napríklad pohybom, hudbou, kresbou atď., alebo v ich kombinácii lepšie, ako by to 
neboli nikdy schopní vyjadriť slovami. Napriek tomu sa aj pri týchto technikách a 
ich kombináciách po ich použití odporúča nájsť si vhodné miesto, zobrať pero a 
papier a písomne zachytiť myšlienky a pocity z realizovaných aktivít (Pennebaker, 
2013, s. 149). Pri písaní sa odporúča zamerať na to čo sa dialo s mysľou a telom, čo 
bolo vyjadrované a ako sa to podatilo, čo si osoba uvedomila alebo sa dozvedela 
nové, ako jej to pomáha pochopiť jej emočné prežívanie a správanie, atď. Písanie 
potom slúži ako nástroj na dodatočné štruktutovanie a pochopenie toho, čo sa 
udialo (ibid). 

V spojení s „čitateľnými“ vegetatívnymi, emočnými, intuitívnymi a inými 
prejavmi v prežívaní alebo správaní pacienta/ klienta a ich následným kognitívnym 
spracovaním sú terapeutické denníky ako nástroj v biblioterapii v tukách 
skúseného biblioterapeuta bránou vedúcou k liečeniu a vyliečeniu, pretože 
individuálne vnímaný najvýznamnejší segment zážitku rovnako dobre odráža 
individuálny aktuálny stav, potreby, túžby, presvedčenia a ambície konkrétneho 
pacienta v stave „tu a teraz“, teda sa pracuje s aktuálne s najväčším motivačným 
nábojom. 

Pomocou neho možno v biblioterapeutickom procese úspešne dekoxponovať, 
porozumieť a znovnkonšírnovať — či už vývinovo alebo hlbšie fenomenologicky — celý 
konkrétny osobný príbeh alebo príbeh problému alebo ochorenia v inom kontexte 


alebo inej perspektíve (Pennebaker, 2013, s. 101, 119) alebo v novom životnom vzorci a 

to aj v prípade, že zmena je možná iba v podobe prijatia a akceptácie toho, čo je 
dané. Na tento účel napríklad už dlhé roky v biblioterapii slúži dnes už všeobecne 
známa metóda „dokončovania rozprávok/príbehov/básní atď.“ umožňujúca 
testovanie alebo „naprogramovanie“ potenciálnej novej životnej perspektívy alebo 
nového životného vzoftca, ktoré spravidla nasledujú po biblioterapeutickom 
diacnostickom a terapeutickom procese spracovania dovtedajších zaťažujúcich 


životných obsahov. 

